**Aktualni sat s 21. Sjednice gradskog vijeća održane 1.9.2015.**

**Ivan Horvat (HSS):** - Na prošloj sjednici sam postavio pitanje pijeska u vrećama koji je korišten kod poplave u Grdanjcima. Taj pijesak još do dan danas nije maknut, to je doduše obveza Hrvatskih voda, no molim nadležne u Gradu da poduzmu korake da se taj pijesak makne, jer se vreće raspadaju, to su razgradive vreće. To je ruglo i praktički više nemamo niti nogostupa.

Ako može, još jedno pitanje? Dogovoreno je da se u Grdanjcima postave uspornici na cesti kod Vilinskih jama i kod Tihe doline. Interesira me u kojoj fazi se to nalazi?

**Predsjednik Gradskog vijeća Branimir Šiljak:** - Da li se još netko javlja za riječ? Nitko. Molim gradonačelnika da odgovori na postavljena pitanja.

**Gradonačelnik Krešo Beljak:** - Zamolit ću pročelnika Župančića da odgovori.

**Petar Grgečić:** - Što se tiče vreća za pijesak, mi smo uputili dopis Hrvatskim vodama, ali do danas se još nisu očitovali, pa ćemo vjerojatno drugi tjedan zvati.

Što se tiče uspornika, projekt i sve je završeno, dali smo nalog Komunalcu da izvrši radove.

**Predsjednik Gradskog vijeća Branimir Šiljak:** - Da li se još ima netko pitanja za aktualni sat? Nema, zaključujem Aktualni sat.